FINANČNO NADOMESTILO ZARADI IZPADA DOHODKA PRI REJI DROBNICE

**PRAVNA PODLAGA**:

* 74. člen Zakona o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (Uradni list RS, št. 49/20 in 61/20; ZIUZEOP)
* Odlok o finančnem nadomestilu zaradi izpada dohodka pri reji drobnice zaradi epidemije COVID-19 (Uradni list RS, št. 78/20, v nadaljevanju: odlok)

**KAJ:** Finančno nadomestilu zaradi **izpada dohodka pri reji drobnice zaradi epidemije COVID-19**

**KDO:**  Vlagatelj je nosilec kmetijskega gospodarstva, ki redi drobnico in vlaga zahtevek za pridobitev finančnega nadomestila zaradi izpada dohodka pri reji drobnice.

**POGOJI:** Upravičenec do finančnega nadomestila je vlagatelj, ki izpolnjuje naslednje pogoje:

* odda zbirno vlogo za leto 2020;
* na dan 1. februar 2020 je redil najmanj 10 ovc oziroma koz, kar je razvidno iz evidence imetnikov rejnih živali in evidence rejnih živali v skladu s Pravilnikom EIRŽ;
* čreda na gospodarstvu je bila v letu 2020 cepljena proti bolezni modrikastega jezika;
* na dan oddaje zahtevka ne sme biti v osebnem stečaju, stečaju ali prisilni likvidaciji in mora imeti poravnane zapadle davčne obveznosti ter druge denarne nedavčne obveznosti v višini, ki presega 50,00 EUR;
* ima odprt transakcijski račun;
* na dan 31. 12. 2019 ni podjetje v težavah;
* za isti namen še ni prejel javnih sredstev;
* ni uveljavljal izredne pomoči v obliki mesečnega temeljnega dohodka iz 1.3. poglavja ZIUZEOP.

**VIŠINA:** Višina se dodeli na GVŽ ovce oziroma koze, ki se izračuna na podlagi števila ovc oziroma koz, ki jih je redil vlagatelj na dan 1. februar 2020, z uporabo koeficientov iz Pravilnika EIRŽ ter se pomnoži z 78 EUR na GVŽ ovce oziroma koze. Finančno nadomestilo lahko skupno znaša največ 10.000,00 EUR na posameznega upravičenca.

**POSTOPEK:** Zahtevek s prilogami (2 izjavi), obrazec zahtevka je priloga odloka, vlagatelj pošlje **na naslov: Agencija Republika Slovenije za kmetijske trge in razvoj podeželja, Dunajska 160, 1000 Ljubljana**, s pripisom »izredni začasni ukrepi – drobnica« do **30. julija 2020.**

O zahtevku odloči Agencija z odločbo.